**Eolas Páirceála**

**Ceadúnais & Eolas Páirceála**

Tabhair faoi deara gur talamh príobháideach é campas na hOllscoile agus nach bhfuil páirceáil ar fáil ach dóibh siúd ar ghnó na hOllscoile amháin.

Tá OÉ Gaillimh suite gar go leor do Chathair na Gaillimhe, rud a chiallaíonn go bhfuil gá le srianta páirceála. Aontaíodh ar chóras chun áiteanna páirceála a bhainistiú le comhaltaí foirne agus le Comhaltas na Mac Léinn mar seo a leanas:

* Tá cineálacha éagsúla spásanna ar an gcampas, lena n-áirítear spásanna do chomhaltaí foirne amháin a bhfuil ceadúnas acu, spásanna do mhic léinn amháin a bhfuil ceadúnas acu, spásanna roinnte (sealbhóirí le ceadúnais do chomhaltaí foirne agus do mhic léinn), ceadúnas do chuairteoirí/spásanna íoc agus taispeáin (Í&T)/Íoc ar an nGuthán do shealbhóirí nach bhfuil ceadúnas acu.
* Teastóidh ceadúnas uait le páirceáil in OÉ Gaillimh, nó féadfaidh tú ticéad a cheannach ó na meaisíní Íoc & Taispeáin nó Íoc ar an nGuthán.  Ní cheadaíonn na ticéid Í&T duit ach páirceáil i spásanna atá marcáilte gorm cóngarach do na méadair; ní cheadaíonn na ticéid seo duit páirceáil áit ar bith eile.  Féadfaidh an té a bhfuil ceadúnas aige/aici spás Í&T a úsáid ach ticéad a cheannach chuige sin.
* Le ticéad Í&T féadfaidh tú páirceáil in áiteanna áirithe agus caithfidh tú eolas a chur ar gach zón agus fáil amach cén ceadúnas a theastaíonn i gcarrchlós ar leith.
* Tá áiteanna ‘in áirithe’ agus cuais lódála ann chomh maith - ná páirceáil iontu seo.
* Níl cead agat na spásanna páirceála atá inrochtaine ag cách a úsáid ach amháin má tá ‘suaitheantas gorm’ ó Chumann Cathaoireacha Rothaí na hÉireann ar taispeáint agat.
* Tá ceadúnais pháirceála do mhic léinn ar fáil trí chóras ar líne do mhic léinn chláraithe.

Bí cinnte neart ama a thabhairt duit féin nuair a thiomáineann tú chomh fada leis an Ollscoil den chéad uair.

Is d’fheithiclí oifigiúla na hOllscoile amháin (i.e. faoi úinéireacht agus faoi árachas OÉ Gaillimh go díreach) iad na spásanna marcáilte "IN ÁIRITHE", trí shocrú roimh ré le Foirgnimh & Eastáit. Féadfaidh aon duine ar ghnó na hOllscoile na spásanna a bhfuil "LÓDÁIL" marcáilte orthu a úsáid, ach iad a bheith ag lódáil nó ag dílódáil ábhar as feithicil chuig foirgneamh in aice láimhe. Tugtar tréimhse bheag duit chun é seo a dhéanamh agus ní mór duit a bheith i mbun lódála/dílódála chun na spásanna seo a úsáid.